b'\n_START_ARTICLE_\nBrigadni general (Bolgarija)\n_START_PARAGRAPH_\nBrigadni general (bolgarsko \xd0\x91\xd1\x80\xd0\xb8\xd0\xb3\xd0\xb0\xd0\xb4\xd0\xb5\xd0\xbd \xd0\xb3\xd0\xb5\xd0\xbd\xd0\xb5\xd1\x80\xd0\xb0\xd0\xbb) je najni\xc5\xbeji (enozvezdni) generalski voja\xc5\xa1ki \xc4\x8din v Bolgarski kopenski vojski in Bolgarskem vojnem letalstvu; uvr\xc5\xa1\xc4\x8da se v Natov razred OF-06. Enakovreden je \xc4\x8dinu komodorja v Bolgarski vojni mornarici. Nadrejen je \xc4\x8dinu polkovnika in podrejen \xc4\x8dinu generalmajorja._NEWLINE_\xc4\x8cin je bil ustanovljen leta 2000 s spremembo Zakona o obrambi in Oboro\xc5\xbeenih silah Republike Bolgarije. Po trenutni zakonodaji je lahko v \xc4\x8din brigadnega generala povi\xc5\xa1an polkovnik, ki je uspe\xc5\xa1no opravil general\xc5\xa1tabni te\xc4\x8daj na Voja\xc5\xa1ki akademiji Georgi Stojkov Rakovski._NEWLINE_Oznaka \xc4\x8dina je ena zvezda.'